Uues hoones leiab endale kodu enne ruumikitsikuses ning rendipindadel tegutsenud Tallinna Ülikooli Balti Filmi- ja Meediakool (BFM). Sellega kujuneb BFMist üks moodsamaid filmikoole Euroopas. Ent uue  hoone ressursse on võimalik kasutada õppetöö ja täiendusõppe läbiviimiseks ka teistel Tallinna Ülikooli loovalade õpetamisega seotud üksustel. Hoonet asub kasutama ligikaudu 400 õppurit, töökohti on majas 40.